Сом мелуан 95-рэ къыхахыжащ
«Къэббалъкъэнерго» АО-м («Кавказ Ищхъэрэм и Россетхэм» и унафэм щIэтым) электрокъарур къэзыгъэсэбэпахэм уасэр къызэрыхихыжымрэ и пIалъэм фIагъэкIа дебитор щIыхуэр къызэрыIихыжымрэ ехьэлIа Iуэхухэм пещэ.
IуэхущIапIэхэм ехьэлIауэ къагъэсэбэп Iэмалхэм ящыщщ претензэ-иск тхыгъэхэр ятхынымрэ абыхэм къыщыгъэлъэгъуахэр ягъэзэщIэн папщIэ, энергокомпанием и IэщIа-
гъэлIхэмрэ КъБР-м и суд приставхэм я федеральнэ IэнатIэм и управленэмрэ зэрызэдэлажьэр.
Апхуэдэу, 2020 гъэм и мазэ 11-м «Къэббалъкъэнерго» АО-м суд IэнатIэхэм игъэхьащ электрокъарур къызэрагъэсэбэпам папщIэ къатехуа щIыхуэр (псоми зэхэту сом мелуан 832-м щIигъу) зымытыжа IуэхущIапIэхэм ехьэлIауэ ягъэхьэзыра иск тхыгъэу 1 149-рэ. Абыхэм ящыщу сом мелуан 530-рэ къызэрыхахыжынум теухуа дэфтэр 804-рэ хьэзыр ящIащ.
Апхуэдэу 2020 гъэм и щIышылэ-щэкIуэгъуэ мазэхэм электрокъарум и уасэмкIэ щIыхуэ къызытехуа IуэхущIапIэхэм къатыжащ сом мелуан 95-рэ.
— ЭлектрокъарукIэ зэпымыууэ цIыхухэр къызэдгъэпэщыныр псом япэу зэлъытар республикэм щыпсэухэм абы и уасэр тэмэму къызэратырщ. Абы къыхэкIыу «Къэббалъкъэнерго» АО-м муниципальнэ щIыналъэхэм я унафэщIхэр къыхуреджэ мы Iуэхум теухуауэ щIэгъэкъуэн къыхуэхъуну, — жиIащ «Къэббалъкъэнерго» АО-м и унафэщI Дохъушыкъуей Аслъэн.
КЪЭРЭЩЕЙ Элеонорэ,
«Къэббалъкъэнерго» АО-м и пресс-
секретарь.
